**ZAPISNIK 3. SEJE ODBORA ZA INFRASTRUKTURO IN KOMUNALO,**

ki je bila dne 14.1.2020 ob 18.00 uri v sejni sobi občine Črenšovci

Prisotni člani odbora: Boris KRESLIN, Miha HORVAT, Milan GABOR, Dušan DERVARIČ, Stanko BOHNEC, .

Odsotni člani odbora: Roman KOLENKO, Štefan GYURICA

Ostali prisotni: Vera MARKOJA- županja, Stanko LEBAR strokovni delavec občinske uprave.

Sejo je vodil predsednik odbora Boris KRESLIN ter predlagal naslednji dnevni red:

 1.Pregled zapisnika 2. seje odbora.

2.Obravnava Proračuna Občine Črenšovci za leto 2020.

 3.Razno.

Ad/1

Ob pregledu zapisnika 2. seje odbora je županja povedala, da je rekonstrukcija čistilne naprave na Srednji Bistrici v teku. Dela se izvajajo po varianti1, za katero so bila pridobljena tudi vsa potrebna soglasja in dovoljenja.

Stanko Lebar je povedal, da je Občinski svet dne 17.7.2019 sprejel

|  |
| --- |
| Sklep o pripravi Občinskega podrobnega prostorskega načrta za goveji hlev v Gornji Bistrici, ki je bil |
|  |
|  Objavljen v Uradnem listu Republike Slovenije, št. 51/2019), vendar investitor postopka še ni nadaljeval. |

V nadaljevanju je bil zapisnik 2. seje odbora potrjen v predloženi obliki.

Ad/2

Uvodno obrazložitev predloga občinskega proračuna za leto 2020 je podala županja ga. Vera Markoja.

Povedala je proračun uravnotežen ter pripravljen v skladu z zakonskimi predpisi, ki urejajo to področje.

V letošnjem proračunu so poleg kritja zakonsko določenih obveznosti ter ostalih tekočih izdatkov ( posamezne postavke so podrobneje predstavljene in obrazložene v predlogu proračuna) predvidena tudi sredstva za investicijska vlaganja v višini 1.243.109 EUR, od katerih je večji del predviden za financiranju obnove čistilnih naprav ( srednja Bistrica, Trnje) ter sofinanciranju izgradnje kolesarskih poti ( Žižki-V. Polana in Gor. Bistrica -fundoši-vas).

Projekta kolesarskih stez se izvajata v sodelovanju s sosednjima občinama velika Polana in Beltinci.

Obnova ČN Bistrica naj bi bila končana letos, v drugi polovici leta pa bodo stekle tudi aktivnosti v zvezi z izbiro izvajalca za obnovo ČN Trnje, ki naj bi bila končana do konca leta 2023.

Za sofinanciranje obnove ČN Bistrica je v proračunu sicer predvidenih 98.000,00 EUR nepovratnih državnih sredstev ter 48.000,00 EUR kredita pridobljene ga s strani Ministrstva za finance ( 21. člen ZFO).

Županja je povedala, da so v tem trenutku možnosti za sofinanciranje komunalnih projektov (čistilne naprave) s strani državnih ali evropskih sredstev majhne ( ni razpisov), glede sofinanciranja projektov na nivoju regije pa je pa je pričakovati, da se bodo porabila za vodovodni sistem B.

Malo je tudi možnosti za pridobitev ( morebitno neporabljenih) sredstev iz ostalih regij.

V nadaljevanju razprave v kateri so sodelovali prisotni člani odbora so bila podana naslednja mnenja, stališča in ugotovitve:

* Člani odbora kot pozitivno ocenjujejo povišanje sredstev namenjenih športnim in kulturnim društvom;
* Glede sofinanciranja vlaganj v posamezne objekte družbenega pomena ( gasilski domovi, vaški domov, športni objekti …) so bili prisotni sicer mnenja , da bi načeloma za vse morala veljati enaka pravila (enak sofinancerski delež občine …), vendar se pri tem večkrat postavi strukture lastništva teh objektov , sposobnosti društev glede zagotavljanja lastnega deleža itd;
* - pozitivno se ocenjuje načrtovana gradnja kolesarskih stez s čemer bo zagotovljena večja varnost kolesarjev in pešcev;
* V zvezi s tekočim in investicijskim planom vzdrževanja javnih objektov je županja povedala, da so popisi s projektantskimi predračuni narejeni, dela pa se bodo izvajala glede na razpoložljiva finančna sredstva, upoštevaje enakomerno zastopanost posamezne lokalne skupnosti.
* V zvezi s financiranjem vlaganj na področju gasilstva so bili prisotni mnenja, da bi načrt vlaganj (tako v opremo kot v objekte) moral biti pripravljen in usklajen na nivoju Gasilske zveze Občine, s čemer bi bila Občinskemu svetu dana večja možnost sprejemanja kvalitetnih odločitev pri financiranju gasilske dejavnosti v občini.
* Ugotavlja se, da gasilska društva delajo dobro in primerno skrbijo za materialno opremljenost in strokovno usposobljenost članov.

Ob koncu razprave so prisotni člani odbora predlagali, , da se gradivo Proračuna Občine Črenšovci za leto 2020 posreduje v predlagani obliki v obravnavo in sprejem Občinskemu svetu.

Ad/3

V zvezi s problematiko ogrevanja mrliških vežic v zimskem času je bilo dogovorjeno, da občinska uprava pridobi informacijo glede možnosti nabave ustreznih grelnih teles, ki bi jih bilo smoterno nabaviti za rešitev omenjenega problema.

Seja je bila končana ob 20.15 uri.

Zapisal: Stanko Lebar

 Predsednik Odbora:

 Boris KRESLIN, l.r.